**Conținutul cadru al documentațiilor pentru obținerea avizului D.R.D.P. Iași pentru**

**Planuri Urbanistice Zonale (PUZ) sau Planuri Urbanistice de Detaliu (PUD)**

1. Cerere tip – model Anexa nr. 1;
2. Adresă din partea S.D.N. care să confirme că documentația respectă conținutul cadru și eventualele solicitări de completări și modificări solicitate anterior de D.R.D.P. Iași
3. Împuternicire/ delegație din partea beneficiarului pentru ridicarea avizului/documentelor (daca este cazul);
4. Foaia de capăt: nr. de proiect, faza de proiectare, numele arhitecților și proiectanților și semnăturile acestora;
5. Borderou general de piese scrise și piese desenate;
6. Proces verbal de constatare pe teren încheiat cu reprezentanții Secției de Drumuri Naționale/Autostrăzi, model Anexa nr. 2;
7. Certificat de Urbanism valabil min. 30 de zile de la data depunerii documentației;
8. Acte de proprietate (sau contract închiriere, comodat, locațiune, concesionare etc.) pentru terenul pentru care s-a întocmit P.U.Z. /P.U.D.;
9. Certificat de înregistrare la O.R.C. pentru persoane juridice / act de identitate pentru persoane fizice;
10. Extras de carte funciară pentru informare valabil la data depunerii documentației;
11. Schița cadastrală a terenului și coordonatele Stereo 1970 ale conturului terenului în forma tipărită (asumată prin semnătură) și în format electronic editabil (coloane separate în tabel Excel);
12. Daca terenul pentru care s-a întocmit documentația de urbanism este situat:

* limitrof unui sector de drum de interes național pe care se execută lucrări de reabilitare, consolidare, reparație capitală etc. se va obţine punctul de vedere al consultantului/proiectantului lucrării, privind modul in care documentația de urbanism interferează cu lucrările prevăzute a se executa pe drumul de interes național;
* pe traseul unui drum viitor (autostrada, drum expres, variantă ocolitoare etc.) sau pe traseul unui drum pe care urmează a fi executate lucrări de reabilitare, consolidare, modernizare, reparație capitală pentru care exista studiu de fezabilitate/ DALI/ proiect tehnic se va obţine punctul de vedere al C.N.I.R./proiectantului, privind modul în care documentația de urbanism interferează cu lucrările prevăzute a se executa in cadrul viitorului proiect;

1. Piesele scrise și desenate menționate în reglementarea GM 009 – 2000 (PUD) / GM 010 – 2000 (PUZ);
2. Piesele scrise și desenate aferente proiectului de specialitate întocmit de un inginer în specialitatea drumuri și poduri;

**15.1** Memoriul tehnic va conține:

* 1. situația existentă:
* pozițiile kilometrice ale drumului de interes național în zona de intersecție a limitei exterioare a zonei de siguranță a drumului de interes național /culoarului de expropriere cu conturul terenului și pozițiile kilometrice ale accesurilor rutiere existente la drumul național;
* elementele drumului de interes național în zona limitrofă terenului pentru care s-a întocmit P.U.Z./P.U.D. (nr. benzi, dimensiuni parte carosabilă și îmbrăcăminte, acostamente, şanţuri/rigole, trotuare, aliniament/curbă, lucrări de artă, parcări, zona de siguranță a drumului de interes național, contori de trafic, camere rovignetă, distanțe față de axa drumului de interes național etc.);
* semnalizarea rutieră verticală și orizontală existentă, poziții km de amplasare și parte;
* destinația fiecărei construcții existente pe terenul studiat;
* distanțele de amplasare față de axa drumului de interes național a clădirilor și împrejmuirilor existente pe terenul pentru care s-a întocmit P.U.Z.;
* accesurile rutiere existente la drumul de interes național (tip și elemente geometrice racordare, tip podeț, dimensiuni, tipul îmbrăcămintei rutiere etc.);
  1. soluția proiectată în care se vor preciza următoarele informații:
* descrierea destinației obiectivului proiectat;
* descrierea construcțiilor proiectate și a celor care se mențin (clădiri, împrejmuiri etc.), menționarea distanțelor de amplasare față de axa drumului de interes național și a pozițiilor kilometrice ale drumului de interes național;
* calculul traficului pe drumul de interes național la sfârșitul perioadei de perspectivă (conform PD 189) și a debitului orar maxim unidirecțional (vehicule/oră);
* traficul estimat generat de obiectiv, pe tipuri și număr de autovehicule și calculul debitului orar maxim de viraj la dreapta (vehicule/oră) la sfârșitul perioadei de perspectivă;
* justificarea soluției proiectate privind accesul rutier la drumul de interes național, conform Normativului AND 600 și a celorlalte reglementări și standarde în vigoare;
* descrierea soluției proiectate privind accesul rutier la drumul de interes național, (dimensiunile elementele geometrice ale accesului rutier la drumul de interes național, tip podeț, semnalizarea rutieră verticală și orizontală proiectată, cu menționarea pozițiilor kilometrice ale drumului de interes național;
* soluția proiectată de asigurare a colectării și evacuării apelor pluviale în zona drumului de interes național;
* calculul locurilor de parcare (conform Anexei 5 la H.G. nr. 525/1996 sau conform hotărârilor de consiliu local special elaborate special în acest sens), cu dimensiuni și număr, pe tipuri de vehicule (autoturisme/transport marfă);
* detalii ale structurii rutiere proiectate pentru accesul rutier la drumul de interes național și drumurile colectoare (îmbrăcăminte rutieră similară cu cea existentă pe drumul de interes național și structură rutieră echivalentă cu cea a drumului de interes național), soluția de racordare a structurii rutiere existente pe drumul de interes național cu cea proiectată (cu utilizarea unui geocompozit cu rol R+STR+B) și detalii ale structurii rutiere proiectate în incintă;
* pe terenurile pe care s-au proiectat drumuri colectoare și intersecțiile acestora cu drumul de interes național, din partea proprietarilor terenurilor respective se vor prezenta acorduri notariale pentru realizarea drumurilor colectoare și a intersecțiilor acestora cu drumurile de interes național, conform modelului din Anexa nr. 3;
* pozițiile kilometrice ale drumului de interes național pentru sectoarele pe care s-au proiectat drumuri colectoare;
* tabel sinteză cu zonele de siguranță ale drumului de interes național;

**15.2** Piese desenate:

* plan de încadrare în zonă;
* plan de situație la sc. 1:500 cu situația existentă (\*);
* plan de situație la sc. 1:500 cu soluția proiectată (\*\*);
* plan de situație la sc. 1:500 cu reprezentarea simulării încadrării vehiculului rutier cel mai dezavantajos care ar putea utiliza accesul rutier proiectat, începând cu intrarea din drumul de interes național în incintă, parcarea și ieșirea din incintă în drumul de interes național, cu prezentarea tuturor caracteristicilor vehiculului utilizat la simulare;
* plan de situație la sc. 1:500 cu reprezentarea intersecțiilor proiectate între drumurile colectoare și drumurile de interes național, dimensiunile elementelor geometrice ale intersecțiilor cu drumul de interes național, tip podeț, elemente de colectare a apelor pluviale în lungul drumului de interes național, semnalizarea rutieră verticală și orizontală, cu menționarea pozițiilor kilometrice ale drumului de interes național;
* profile transversale ale drumului de interes național în dreptul accesului rutier, în dreptul construcțiilor, în zonele în care s-au proiectat drumuri colectoare și în zonele de intersecție a drumurilor colectoare cu drumul de interes național. În profilele transversale ale drumului național se vor reprezenta elementele geometrice ale drumului de interes național, modul de colectare și evacuare a apelor pluviale, insula denivelată proiectată (după caz), elementele geometrice ale drumurilor colectoare și distanțele de amplasare față de axa drumului de interes național pentru construcțiile existente și proiectate, zonele de siguranță ale drumului de interes național conform O.G. nr.43/1997;
* detalii pentru structura rutieră proiectată pentru accesul rutier, drumul colector, căi de acces în incintă și racordarea între structura rutieră existentă a drumului de interes național și structura rutieră a accesului rutier;

1. Fotografii relevante ale zonelor limitrofe drumului de interes național, pe zonele de intravilan proiectat, cu precizarea pozițiilor kilometrice și a părții drumului de interes național la care se referă;
2. Documentația în format electronic editabil (\*.doc și \*.dwg)
3. Declarația de consimțământ GPDR completată și semnată de beneficiar și reprezentanții beneficiarului - Anexa nr.4;

Documentația va fi prezentată în 3 exemplare.

În funcție de situația din teren, D.R.D.P. Iași poate solicita completarea documentației cu alte piese scrise sau desenate, de la caz la caz.

Note:

(\*) construcții, împrejmuiri, accese rutiere existente la drumul de interes național, elemente de colectare a apelor pluviale în lungul drumului de interes național, semnalizarea rutieră verticală și orizontală existentă în dreptul proprietății, cu menționarea pozițiilor kilometrice ale drumului de interes național, distanțele de amplasare ale construcțiilor și împrejmuirilor față de axa drumului de interes național etc.

(\*\*) construcții proiectate și destinația acestora, construcții care urmează a fi dezafectate/demolate, împrejmuiri, accese rutiere la drumul de interes național, dimensiunile elementelor geometrice ale căii de acces la drumul de interes național, tip podeț, drumuri colectoare, elemente de colectare a apelor pluviale în lungul drumului de interes național, semnalizarea rutieră verticală și orizontală în dreptul proprietății, cu menționarea pozițiilor kilometrice ale drumului de interes național, distanțele de amplasare ale construcțiilor și împrejmuirilor față de axa drumului de interes național etc.